|  |
| --- |
| 18.10.2019-ғы № 13-2-7/3854-И шығыс хаты18.10.2019-ғы № 9129 кіріс хаты |

**ҚазақстанРеспубликасы**

**Білімжәнеғылымминистрлігі**

**Облыстардың, Нұр-Сұлтан, Алматы және Шымкент қалаларыныңәкімдіктері**

ҚазақстанРеспубликасыДенсаулықсақтауминистрлігі*(бұданәрі – Министрлік)*мемлекеттік санитариялық-эпидемиологиялыққадағалаудыжүзегеасырубарысындаоқушылардыоқытужәнетәрбиелеужағдайларынаерекшеназараударады.

Осыған байланысты, денсаулық сақтауды қамтамасыз етуге, аурулардың алдын алуға қажетті балалар үшін тиісті санитариялық-гигиеналық жағдайларды жасау мақсатында жаңа оқу жылынан бастап тауарлар мен көрсетілетін қызметтердің сапасы мен қауіпсіздігін бақылау саласындағы мамандар ата-аналар қоғамымен бірлесіп оқушылар рюкзактарының салмағына мониторинг жүргізуде. Мониторинг нәтижелері *(20.09.19ж. жағдай бойынша)*838 мектепте өлшенген 14615рюкзактардың (ранецтердің)белгіленген нормативтерден 2-2,5 есе артуының барынша үлкен үлес салмағы 1-5 сынып оқушыларында анықталғанын көрсетті.

*Анықтама үшін: 1-3 сынып оқушыларырюкзактарының салмағы 90-95 % -ында 2,5 - тен 5,0 кг - ға дейін (норма бойынша 1,5-2,0 кг), 4-5 сынып оқушыларының рюкзактарының салмағы 57-63%-ында 3,5-тен 5,0 кг-ға дейін (норма бойынша 2,0-2,5 кг); 6-7 сынып оқушыларының рюкзактарының салмағы 32-39% -ында 4,0-ден 5,0 кг-ге (норма бойынша 3,0-3,5 кг); 8-11 сынып оқушыларының рюкзактарының салмағы 28-35% -ныда 4,5-ден 5,0 кг-ге құрайды (норма бойынша 4-4,5 кг).*

*Бір оқу күніне арналған күнделікті оқу жиынтығы салмағының гигиеналық нормативі «Білім беру объектілеріне қойылатын санитариялық-эпидемиологиялық талаптар» санитариялық қағидаларын бекіту туралы» Қазақстан Республикасы Денсаулық сақтау министрінің 2017 жылғы 16 тамыздағы № 611 бұйрығына өзгерістер енгізу туралы Қазақстан Республикасы Денсаулық сақтау министрінің 2018 жылғы 28 қыркүйектегі №ҚР ДСМ-20 бұйрығымен бекітілген.*

*Дүниежүзілік денсаулық сақтау ұйымының ұсынысы бойынша: денесінің даму көрсеткіштері олардың жас нормаларына сәйкес болғанда, портфельдің салмағы оқушының салмағының 10%-на сәйкес болуы тиіс.*

*Мектеп портфеліне қойылатын нормативтік талаптар «Балалар мен жасөспірімдерге арналған өнімдердің қауіпсіздігі туралы» Кеден одағының ТР ТС 007/2011 техникалық регламентімен белгіленген, оған сәйкес бастауыш сынып оқушыларына - 700 грамнан (бұдан әрі – г) артық емес, орта және жоғары сыныптар үшін - 1000 г болуы тиіс.*

*Қазақстан Республикасы Ұлттық экономика министрінің 2015 жылғы 19 тамыздағы № 611 бұйрығымен бекітілген Оқу басылымдарына қойылатын гигиеналық нормативтерде бір оқу басылымының салмағы белгіленген, ол мыналардан аспауы тиіс: 1-4 сынып оқушылары үшін 300 г; 5-6 сынып оқушылары үшін 400 г; 7-9 сынып оқушылары үшін 500 г; 10-12 сынып оқушылары үшін 600 г. Оқу басылымының салмағын 10% - дан асырмай көбейтуге жол беріледі.*

Мониторинг нәтижелерін талдау көрсеткендей, рюкзактарда салмағы 0,2 кг-нан 1,5 кг-ға дейінгі аралықта болатын ойыншықтар немесе осы күнгі сабақ кестесімен қарастырылмаған қажетсіз оқулықтар мен керек-жарақтар, ауысымдық аяқ киім, спорт киімдері болған.

Осы факт сынып жетекшілерінің барлық бастауыш сыныптарында түсіндіру жұмысын жүргізбейтінін, ал ата-аналар тарапынан сабақ кестесіне сәйкес рюкзакты күнделікті жинауды бақыламайтынын көрсетеді.

Бұдан басқа, мониторинг сондай-ақ оқулықтар, ауысымдық аяқ киім мен спорттық керек-жарақтарды *(бұдан әрі - Мектеп керек-жарақтары)*сақтауға арналған жеке шкафтармен жарақтандырудың республика бойынша орта есеппен 25,8%-ды құрайтынын көрсетті*(Батыс Қазақстан, Алматы және Маңғыстау - 1%-дан, Қостанай - 2%, Қызылорда-3,4%, Ақтөбе - 9%, Солтүстік Қазақстан - 10%, Жамбыл-20%, Шығыс Қазақстан - 21%, Түркістан - 23%, Ақмола - 40%, Атырау - 42%, Қарағанды - 56%, Павлодар облыстарында - 60%, Шымкент - 10%, Алматы - 60%, Нұр - Сұлтан қалаларында-80%).*

*Анықтама үшін: «Мектепке дейінгі, орта білім беру ұйымдарын, сондай – ақ арнайы білім беру ұйымдарын жабдықтармен және жиһазбен жарақтандыру нормаларын бекіту туралы» Қазақстан Республикасы Білім және ғылым министрінің 2016 жылғы 22 қаңтардағы № 70 бұйрығына сәйкес (бұдан әрі - №70 бұйрық) оқулықтарды, ауысымдық аяқ киім мен спорттық керек-жарақтарды сақтауға арналған жеке шкафтармен қамтамасыз ету бойынша іс-шаралар жергілікті бюджет қаражаты есебінен жүргізіледі.*

Жоғарыда айтылғандай № 70 бұйрық мектеп оқушыларын Мектеп керек-жарақтарын сақтауға арналған жеке шкафтармен қамтамасыз ету бөлігінде 2016 жылдан бастап толық көлемде орындалмай келе жатқанын көрсетеді.

Жоғарыда айтылғандарды ескере отырып, балалар арасында тірек-қимыл аппараты ауруларының өсуіне жол бермеу және олардың алдын алу мақсатында ведомстволық бағынысты органдар мен ұйымдарға:

1) мектеп оқушыларын Мектеп керек-жарақтарын сақтауға арналған жеке шкафтармен қамтамасыз ету немесе оларды сақтаудың басқа түрлерін ұйымдастыру жұмыстарын жалғастыруды;

2) оқулықтардың екі жиынтығын (біреуі - мектепте және біреуі - үйде) пайдалану мүмкіндігін қарастыруды немесе электрондық оқулықтармен, планшеттермен қамтамасыз етуді;

3) оқулықтардың барлығын емес, оқу жылында оның бір тоқсанға ғана қажетті бөлігін бөліп алуға мүмкіндік беретін оқулықтардың жаңа форматын шығару мәселесін қарауды;

4) сабақ кестесін, үй тапсырмасын құрастыру кезінде күнделікті оқу жиынтықтарының массасына қойылатын гигиеналық талаптарды ескеруді;

5) осы мәселені тиісті шешім қабылдай отырып қарауды және Министрлікке ағымдағы жылдың 1 қарашасына дейін ақпарат ұсынудытапсыруды сұраймыз.

**Вице-министр К. Надыров**

✍*: Тлегенова С.Ж.,*

🕾*: (8-7172)74-18-64*